Dakarun Siriya sun zafafa kai hari | Labarai | DW | 03.01.2017
Dakarun Siriya sun zafafa kai hari
'Yarjejeniyar tsagaita wuta a yakin Siriya na fuskantar barazana, a yayin da 'yan tawaye suka sanar da kin halartan taron sulhu
Bisa dukkan alamu yarjejeniyar tsagaita wuta a yakin kasar Siriya na fuskantar barazana, sakamakon zafafa kai hare hare da dakarun gwamnati ke yi kusa da birnin Damaskus. Tuni dai wasu kungiyoyin 'yan tawaye wajen 10 suka ayyana manufarsu na dakatar da shiga tattaunawar sulhu da ake shirin gudanarwa a wannan wata.
Ana shirin komawa teburin sulhu a babban birnin Kazakh watau Astana a karshen wannan wata na Janairu, sai dai 'yan tawayen sun ce za su janye ne saboda abun da suka kira "watsi da yarjejeniyar tsagaita wuta na kwanaki hudu da Damaskus ta yi".
Rasha ce dai ta ke shirya gudanar da zaman sulhun tare da tallafin gwamnatin Siriya, a daya hannun kuma da Turkiyya da Iran da ke goyon bayan 'yan tawayen kasar.
Muhimman kalmomi Siriya, Damaskus, 'Yan tawaye
Permalink http://p.dw.com/p/2VBQt